Tuishulp - LeesTuishulpLeerhulp in jou taal!TuishulpOuerskapwenkeOu wenkeLesersvraeProduktePakketteE-boekeIn die SkoolDeel en OntvangGereelde VraeGesondheid
Bespreking van leesprobleme en -wenke.
7/23/2010 2:16:17 PM
Ons vra om verskoning vir die tegniese probleem wat veroorsaak het dat ons die afgelope paar dae nie die blog kon bywerk nie. Nou is ons terug op die lug en gesels ons verder oor KONSENTRASIE.
Niemand kan ordentlik konsentreer op leerwerk as daar omgewingsfaktore is wat jou aandag aftrek nie.
Laat jou kind altyd in 'n stil, rustige plek studeer.
Kinders bedink gewoonlik planne soos: "Ek leer beter as die musiek aan is." Dit is nie waar nie. As jou brein ander stimuli ontvang, kan dit nie fokus op waarmee jy besig is nie! Laat jou kind homself leer (en seker aanvanklik dwing) om alleen in stilte te studeer.
Begin reeds van Graad 1 af jou kind sekere dinge alleen op sy eie doen. Laat hy sy leesboekie eers vir homself in die kamer (natuurlik by 'n lessenaar) gaan lees voor hy dit vir jou kom lees of laat hy sy spelwoorde eers almal eenkeer uit die boek uit neerskryf, voor jy dit vir hom vra.
'n Etery terwyl jy leer help ook nie! Los die eetgoedjies en versnaperinge vir wanneer jou kind 'n ruskans vat. Dit is goeie praktyk om net in een plek te eet, bv. net in die kombuis of eetkamer. Geen etery in die kamers nie. Selfone moet af wees terwyl daar huiswerk gedoen word.
5/6/2010 1:25:39 AM
Die Departement van Onderwys (Weskaap) het 'n lys van geskikte leesboeke vir die verskillende grade gepubliseer. Volg gerus die skakel hieronder om die lys te sien.
5/6/2010 1:22:09 AM
Ons plaaslike optometrist doen gratis oogtoetse vir kinders onder die ouderdom van 12. Vind gerus by joune ook uit.
Dis belangrik dat alle kinders se oë getoets is teen die tyd wat hulle skool toe gaan. Kinders se oë word getoets vir sigprobleme, soos bysiende en versiende. Verder kyk die oogarts vir astigmasie, "lui" ogie en skeelheid. Kinders moet ook 'n kleurtoets aflê om te bepaal of daar kleurblindheid is.
Gaan kyk gerus by http://www.specsavers.co.za en klik op Kids right to good sight vir meer inligting oor gratis oogtoetse.1162 comments